
ΑΝΑΚΟΙΝΩΣΗ
Ε.Σ.Α.μεΑ.: Αποχαιρετούμε με θλίψη τον Χρήστο Σβάρνα   
Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) και ο πρόεδρός της Ιωάννης Βαρδακαστάνης αποχαιρετούν με βαριά καρδιά ένα δικό μας άνθρωπο,  τον Χρήστο Σβάρνα, μέλος του Γενικού Συμβουλίου της ΕΣΑμεΑ, πρώην πρόεδρο της Πανελλήνιας Ομοσπονδίας Νεφροπαθών (ΠΟΝ)  και πρώην πρόεδρο του Πανελληνίου Συνδέσμου Μεταμοσχευμένων εκ νεφρού. 
Ο Χρήστος Σβάρνας, ως εκπρόσωπος του αναπηρικού κινήματος, ταύτισε τη ζωή του με τη διεκδίκηση καλύτερων συνθηκών διαβίωσης και περίθαλψης για χιλιάδες συμπολίτες μας, άτομα με αναπηρία και χρόνιες παθήσεις. Η μαχητικότητά του, η αξιοπρέπεια και το σπουδαίο κοινωνικό του έργο αφήνουν ανεξίτηλο το στίγμα τους.
Η απώλειά του αφήνει ένα δυσαναπλήρωτο κενό, αλλά και μια σπουδαία παρακαταθήκη προσφοράς που θα μας οδηγεί.
Εκφράζουμε τα πλέον θερμά και ειλικρινή συλλυπητήρια στην οικογένειά του, στους φίλους, στους οικείους του, καθώς και σε όσους είχαν την τιμή να αγωνιστούν στο πλάι του στις μεγάλες διεκδικήσεις.
Θα μας λείψει πολύ.
Η εξόδιος ακολουθία θα πραγματοποιηθεί την Παρασκευή 30 Σεπτεμβρίου στις 11 π.μ. στον Ιερό Ναό Αγίου Νικολάου στην Χώρα Τριφυλίας του Δήμου Πύλου- Νέστορος και η αποτέφρωση στις 6 μ.μ. στην Ριτσώνα.
Ανακοίνωση Πανελλήνιου Συνδέσμου Μεταμοσχευμένων εκ νεφρού
Ανακοίνωση Πανελλήνιου Συνδέσμου Νεφροπαθών «Γιώργος Καστρινάκης»


Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: www.esaea.gr ή www.esamea.gr.

	Προσβάσιμο αρχείο Microsoft Word (*.docx)	Το παρόν αρχείο ελέγχθηκε με το εργαλείο Microsoft Accessibility Checker και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του.

